Tietosuoja on kansalaisen perusoikeus, joka turvaa yksilön oikeuksien ja vapauksien toteutumisen henkilötietojen käsittelyssä. Tietoturva taas on yksi tietosuojan toteuttamisen ja toteutumisen keino, jonka tarkoitus on suojata tietoaineisto ja tietojärjestelmät. Tietosuoja asettaa säännöt, joiden mukaan tulee toimia aina henkilötietoja käsiteltäessä, ja tietoturva tarjoaa ne keinot, joilla henkilötietoja suojataan.